වියානා ප්‍රහාරය සම්බන්ධයෙන් බ්‍රිතාන්‍ය අග්‍රාමාත්‍ය බොරිස් ජොන්සන් මෙන්ම ජර්මන් චාන්සල්වරිය ඇන්ජෙලා මර්කල් ද විශේෂ ප්‍රකාශ කරමින් කියා සිටියේ, ඔස්ට්‍රියානු වැසියන්ගේ සහායට තමන් සිටින බවත් ප්‍රහාරය තරයේ හෙළා දකින බවත්ය‍. යුරෝපා කවුන්සලයේ සභාපති චාල්ස් මිචෙල්, ට්විටර් පණිවුඩයක් නිකුත් කරමින් වියානා අගනුවර සිදුවුණු ත්‍රස්ත ප්‍රහාරය හෙළා දැකීමට පියවර ගත්තේය. ඉතාලි අග්‍රාමාත්‍ය ගුසෙප්පේ කොන්තේ, ස්පාඤ්ඤ අග්‍රාමාත්‍ය පේද්‍රෝ සැන්චේස් වියානා වැසියන් වෙනුවෙන් කනගාටුව පළ කළේ ට්විටර් පණිවුඩ මගිනි. අයර්ලන්ත සහ තුර්කි විදේශ කටයුතු අමත්‍යාංශ ද සොව පළ කරමින් සහ ත්‍රස්ත ප්‍රහාරය හෙළා දකිමින් ප්‍රකාශ නිකුත් කර තිබුණි. ජනාධිපතිවරණය වෙනුවෙන් අවසන් ජන රැලිවලට සහභාගී වෙමින් සිටි ඇමෙරිකා ජනාධිපති ඩොනල්ඩ් ට්‍රම්ප් පවා, ලැබුණු සුළු විරාමයකදී ඔස්ට්‍රියාව වෙනුවෙන් සොව පළ කරමින් ට්විටර් පණිවුඩයක් නිකුත් කිරීමට අමතක නොකළේය.
ජර්මන් චාන්සල්වරිය කවුද?
ඇන්ජෙලා මර්කල්